**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL DIDŽIAUSIO LEISTINO VALSTYBĖS TARNAUTOJŲ PAREIGYBIŲ IR DARBUOTOJŲ, DIRBANČIŲ PAGAL DARBO SUTARTIS, SKAIČIAUS ROKIŠKIO RAJONO SAVIVALDYBĖS ADMINISTRACIJOJE NUSTATYMO**

2018 m. gruodžio 21d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 30 straipsnio 1 dalimi, Lietuvos Respublikos valstybės tarnybos įstatymo 8 straipsnio 5 dalimi, atsižvelgdama į Rokiškio rajono savivaldybės mero 2018 m. gruodžio 10 d. teikimą Nr. SD-5.41-339 ,,Dėl didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus Rokiškio rajono savivaldybės administracijoje“, Rokiškio rajono savivaldybės administracijos direktoriaus 2018 m. gruodžio 10 d. siūlymą Nr. SD-5.41-3393  „Dėl didžiausio leistino darbuotojų valstybės tarnautojų pareigybių ir darbuotojų, dirbančių pagal darbo sutartis, skaičiaus Rokiškio rajono savivaldybės administracijoje“, Rokiškio rajono savivaldybės taryba n u s p r e n d ž i a:

1. Nustatyti nuo 2019 m. sausio 1 d. didžiausią leistiną Rokiškio rajono savivaldybės administracijos valstybės tarnautojų pareigybių ir darbuotojų, dirbančių pagal darbo sutartis ir gaunančių užmokestį iš savivaldybės biudžeto, skaičių –260,96.

2. Pripažinti netekusiu galios Rokiškio rajono savivaldybės tarybos 2018 m. gegužės 25 d. sprendimą Nr. TS-147 „Dėl didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus Rokiškio rajono savivaldybės administracijoje nustatymo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

Rokiškio rajono savivaldybės tarybai

**SPRENDIMO PROJEKTO „DĖL DIDŽIAUSIO LEISTINO VALSTYBĖS TARNAUTOJŲ PAREIGYBIŲ IR DARBUOTOJŲ, DIRBANČIŲ PAGAL DARBO SUTARTIS, SKAIČIAUS ROKIŠKIO RAJONO SAVIVALDYBĖS ADMINISTRACIJOJE NUSTATYMO“**

**AIŠKINAMASIS RAŠTAS**

**Parengto teisės akto projekto tikslas ir uždaviniai.**

**Projekto tikslas – nustatyti Rokiškio rajono savivaldybės administracijos** didžiausią leistiną valstybės tarnautojų pareigybių ir darbuotojų, dirbančių pagal darbo sutartis, skaičių **darbuotojų skaičių.**

**Šiuo metu esantis teisinis reglamentavimas.** Sprendimo projektas yra parengtas, vadovaujantis Lietuvos respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 30 straipsnio 1 dalimi, Lietuvos Respublikos valstybės tarnybos įstatymo 8 straipsnio 5 dalimi.

**Sprendimo projekto esmė.** Lietuvos Respublikos vietos savivaldos įstatymo 16 straipsnio 2 dalies 10 punktas nustato išimtinę savivaldybės tarybos kompetenciją nustatyti savivaldybės administracijos didžiausią leistiną valstybės tarnautojų pareigybių ir darbuotojų, dirbančių pagal darbo sutartis, skaičių savivaldybės administracijos direktoriaus siūlymu, mero teikimu.

Šiuo metu didžiausias leistinas Rokiškio rajono savivaldybės administracijos valstybės tarnautojų pareigybių ir darbuotojų, dirbančių pagal darbo sutartis ir gaunančių užmokestį iš savivaldybės biudžeto, skaičius, nustatytas Rokiškio rajono savivaldybės tarybos 2018 m gegužės 25 d. sprendimu Nr. TS-147, yra **262,96**. Siūloma šį skaičių sumažinti 2 etatais (pareigybėmis) ir nustatyti **260,96.**

 Nuo š.m. liepos 1 d. vaiko teisių specialistai tapo pavaldūs nebe savivaldybei, o SADM. Sumažėjo 4 etatais, tačiau savivaldybėje reikėjo įsteigti naujus etatus:

 1) liftininko, kadangi Rokiškio butų ūkio teikiamos paslaugos žymiai didesnės nei savivaldybės išlaikomo etato išlaidos (išlaidos sumažėjo dvigubai);

 2) specialisto darbui su vaikų teisėmis. Dalis vaiko teisių funkcijų liko savivaldybei (užtikrinti vaiko teisų apsaugą reglamentuojančių įstatymų ir kitų teisės aktų įgyvendinimą, atstovauti įstatymų ir kitų teisės aktų nustatyta tvarka vaiko teisėms ir teisėtiems interesams tam, kad būtų užtikrinimas savivaldybei pavestų funkcijų vykdymas; organizuoti darbą su šeimomis, kad būtų išaiškintos vaikams nepalankios gyvenimo ir ugdymosi sąlygos, kai iškyla reali grėsmė vaikų sveikatai ir gyvybei, organizuoti vaikams reikalingos pagalbos suteikimą; gavus informaciją apie likusį be tėvų globos vaiką, organizuoti vaiko laikinąją globą (rūpybą); koordinuoti atvejo vadybos procesus socialinių paslaugų įstaigoms; rengti įsakymus).

Dėl šių priežasčių didžiausias leistinas rajono savivaldybės administracijos valstybės tarnautojų pareigybių ir darbuotojų, dirbančių pagal darbo sutartis ir gaunančių užmokestį iš savivaldybės biudžeto, skaičius mažinamas 2 etatais.

**Galimos pasekmės, priėmus siūlomą tarybos sprendimo projektą:**

**neigiamos:** neigiamų pasekmių nenumatoma;

t**eigiamos, nauda rajono gyventojams: s**avivaldybės administracijoje mažėja pareigybių skaičius.

**Finansavimo šaltiniai ir lėšų poreikis**: papildomų lėšų nereikia.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė